CELEX: C2004/168/17
Language: et
Date: 2004-06-26 00:00:00
Title: Kohtuasi T-147/04: Hagi, mille esitas 23. aprillil 2004 Brian M. Ross Euroopa Ühenduste Komisjoni vastu

26.6.2004   
            
            
               ET
            
            
               Euroopa Liidu Teataja
            
            
               C 168/9
            
         Hagi, mille esitas 23. aprillil 2004 Brian M. Ross Euroopa Ühenduste Komisjoni vastu
   (Kohtuasi T-147/04)
   (2004/C 168/17)
   Kohtuasja menetluse keel: prantsuse keel
   Euroopa Ühenduste Esimese Astme Kohus on saanud 23. aprillil 2004 hagi, mille on esitanud Euroopa Ühenduste Komisjoni vastu Brian M. Ross, elukohaga Morpeth (Ühendkuningriik), keda esindab advokaat Eric Boigelot.
   Hageja palub esimese astme kohtul:
   
               —
            
            
               tühistada 31. märtsi 2003. aasta otsus, millega lõplikult kinnitati hageja arenguvestluse aruanne 2001/2002. tööaasta kohta;
            
         
               —
            
            
               tühistada nimetatud aruanne;
            
         
               —
            
            
               tühistada otsus, millega sisuliselt jäeti rahuldamata hageja poolt 24. septembril 2002 (R/562/03) esitatud nõue tühistada vaidlustatud otsus;
            
         
               —
            
            
               mõista kostjalt hageja kasuks välja moraalse kahju hüvitis, mille suurus õiglaselt hinnatuna oleks 10 000 eurot, arvestades selle võimalikku suurendamist või vähendamist menetluse käigus;
            
         
               —
            
            
               jätta kohtukulud kostja kanda.
            
         Õiguslikud alused ja peamised argumendid
   Oma hagi põhjendab hageja väitega, et on rikutud personalieeskirja artikli 25 lõiget 2 ning artikleid 26 ja 43, samuti artikli 43 kohaldamist käsitlevaid üldisi rakendussätteid, mis komisjon võttis vastu 26. aprillil 2002. Veel väidab ta, et tegemist on võimu kuritarvitamisega ning rikutud on üldisi õiguspõhimõtteid nagu kaitseõiguse tagamine, hea halduse põhimõte ja võrdse kohtlemise põhimõte ning, et tegemist on ilmse hindamisveaga.